Bushra al-Maqtari

Si Bushra al-Maqtari (Arabiko: بشرى المقطري ;namundag 1979) sarong Yemeni na parasurat asin aktibista. 

Naging prominente siya bilang sarong lider na laban sa gobyerno na paraprotesta sa saiyang ginikanan na banwaan na Taiz kan 2011 Rebolusyon kan Yemeni. 

Bilamg parasurat, siya midbid na gayo sa saiyang nobelang 2012 na Behind the Sun asin kan saiyang 2018 na nonfiction an What You Have Left Behind: Voices from the Land of the Forgotten War.

 Buhay asin Edukasyon 
Si Bushra al-Maqtari namundag kan 1979 sa Taiz, Yemen. Nagdakula man siya sa Saudi Arabia, kun sain nagtrabaho man an saiyang ama sa konstruksyon.  Napiritan sindang maghali kan 1990, kan pahalion an sarong milyon na Yemen sa tahaw nin mga tension sa kan duwang nasyon. 

Nag-adal nin kasaysayan si Maqtari sa Unibersidad nin Taiz, asin naggradwar na igwang bachelor's degree.

 Aktibismo 
Si Maqtari midbid sa saiyang gibo bilang parasurat asin aktibista. Nakasentro an saiyang mga sinurat sa Rebolusyong Yemen asin walang pulitika sa Yemen.  Siya konsideradong bihirang progresibong, babaeng boses sa konserbatibong sosyedad kan Yemen.  

Kan 2011, mantang nagrereport siya nin sarong protesta para sa Mareb Press, nalugadan siya nin huli sa sarong granada.

Kan 2011, naging siyang lider sa mga protesta kontra sa gobyerno kan panahon nin Rebolusyon nin Yemeni.  Sabi kan New York Times manungod saiya na siya  "saro sa inot asin pinakadaing takot na mga lider kan kampanya." Daing duda, nagtabang siya bilang pamayo nin sarong martsa na protesta na inaapod na "March for Life" hali sa Taiz pasiring sa Sanaa. 

Kan Enero 2012, huli sa saiyang mga gibo, an mga klerikong Yemen nagpaluwas nin sarong fatwa tumang saiya asin naghagad na siya maging ekskomunikado. May mga nagproprotesta na nagtaong huma sa online laban kay Maqtari asin nagmartsa sinda pasiring sa harong niya.

 Pagsurat 
Nakapublikar si Maqtari kan saiyang inot na libro, an koleksyon nin prose manungod sa The Furthest Reachs of Pain kan 2003.  Siya nagsurat para sa lenggwaheng Arabik asin Ingles na publikasyon kabali an The New Arab asin The New York Times..

Naipublikar niya saiyang inot na nobela, an Behind the Sun, kan 2012. An libro nakasentro sa mga pirit na pagkakawara sa Yemen.  

An sunod niyang libro iyo an 2015 na South Yemen Under the Left, kaiba sinurat ni Fawwaz Traboulsi, na nagpapabisto kan kasaysayan kan Yemeni Socialist Party. 

Ini nasundan kan 2018 niyang libro na What You Have Left Behind: Voices from the Land of the Forgotten War, patungkol sa mga istorya kan mga nawaraan harong, mga naging balo asin mga nawaran magurang kan gera sa Yemen.  An libro na ini na nonfiction, manungod sa istorya kan 43 magkakaiba na pamilya, na base sa kan nagtratrabaho siya bilang reporter sa bilog na nasyon durante kan Gerang Sibil kan nin Yemeni. 

Ini naipublikar sa Ingles kan Fitzcarraldo Editions, kaiba an PEN Translates award-winning na pagsasalin ni Sawad Hussain.

 Mga Gawad asin Onra 
Kan 2013, siya napili bilang partisipante sa International Prize para sa Arabic Fiction Nadwa, asin tinawan kan François Giroud Award for Defense of Freedom and Liberties.

Kan 2020, tinawan siya nin gawad na Johann Philipp Palm Award for Freedom of Speech and the Press,  pag taong onra sa gibo niya bilang sarong aktibista sa Yemen.

 Mga Iba pang Kasibotan 
Bilang sarong akademiko, si Maqtari nagtrabaho sa Unibersidad nin Taiz asin nagtugdas nin historical research center sa siyudad.  

Makalihis, siya naging researcher siya sa Sana'a Center for Strategic Studies. 

Siya nagserbi na  executive board kan Yemeni Writers Union asin bilang miyembro kan Central Committee kan Yemeni Socialist Party.

Padagos siyang nag- istar asin nagtatrabaho sa Yemen, dawa may alok na maglipat siya sa Pransia saka Sweden.

 Personal na buhay 
An inot na kasal ni Maqtari natapos sa diborsiyo. 

Makalihis, naagom niya si Sadeq Ali Ghanem.

 Mga Toltolan 

 Mga Panluwas na Takod 

 Excerpt  sa libro ni Bushra al-Maqtari na "An binayaan mo", sinalin sa Ingles ni Sawad Hussain
 Interbyu sa para-salin na si Sawad Hussain  manungod sa pagsasalin nin trauma sa magasin na ArabLit
Kategorya:1979 nagkamurundag
Kategorya:Mga tawo sa Taiz
Kategorya:Mga sosyalistang Yemeni
Kategorya:Ika-21ng siglong mga Yemeni na Parasurat
Kategorya:Mga Yemeni na akitibista para sa karapatang Pantawo
Kategorya:Mga Yemeni na Babaying Aktibista
Kategorya:Mga Yemeni na Babaying Parasurat